Ganz nöi mäntsche wott me machen us öis; was mer wèèrded, sind wildi us de tünkligschte wäldere. S alt schliisse und nöis uufboue wott me; nu simer im abschränze tifiger als im uufboue: da hämer plötzli kä bode me under de füesse. Mit em aberglaube mues di ganz relegioon zgrundgaa, mit de volchsfinde chund au d ggrächtikäit under d giliotiine, di röömische tugete und s patriootisch füür tööded  fascht gliich vil lüüt wie di tuusigjèèrig hèrschaft von tirane. Schpììlfüerer mäined mer, seged mer; debii simer hampelmanen und marionette - und gschpüüred nüd emaal d fääde.